CELEX: 62008TN0535
Language: hu
Date: 2008-12-08 00:00:00
Title: T-535/08. sz. ügy: 2008. december 8-án benyújtott kereset – Tuzzi fashion kontra OHIM – El Corte Inglés (Emidio Tucci)

7.3.2009   
            
            
               HU
            
            
               Az Európai Unió Hivatalos Lapja
            
            
               C 55/28
            
         2008. december 8-án benyújtott kereset – Tuzzi fashion kontra OHIM – El Corte Inglés (Emidio Tucci)
   (T-535/08. sz. ügy)
   (2009/C 55/52)
   A keresetlevél nyelve: angol
   Felek
   
      Felperes: Tuzzi fashion GmbH (Fulda, Németország) (képviselők: R. Kunze és G. Würtenberger ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: El Corte Inglés, SA (Madrid, Spanyolország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2008. szeptember 23-i határozatát (R 1561/2007-2. sz. ügy); és
            
         
               —
            
            
               az Elsőfokú Bíróság az alperest kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: az „Emidio Tucci” ábrás védjegy a 25. osztályba tartozó áruk tekintetében.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: az 1 078 843. sz. német „TUZZI” szóvédjegy a 25. osztályba tartozó áruk tekintetében; a 463 835. sz., Ausztriában, Franciaországban, a Benelux államokban és Lengyelországban hatályos „TUZZI” szóvédjegy; a Németországban a ruhakereskedelemben használt „TUZZI FASHION GMBH” cégnév.
   
      A felszólalási osztály határozata: a felszólalási osztály a felszólalást teljes egészében elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 40/94 tanácsi rendelet 8. cikke (1) és (4) bekezdésének megsértése, mivel a fellebbezési tanács helytelenül mérlegelte az érintett védjegyek közötti összetéveszthetőséget; a 40/94 tanácsi rendelet 73. cikkének megsértése, mivel a fellebbezési tanács nem válaszolt kimerítő módon a felperes által előterjesztett érvekre és nem indokolta objektív módon határozatát; a 40/94 tanácsi rendelet 74. cikkének megsértése, mivel a fellebbezési tanács nem korlátozta vizsgálatát a felek által előterjesztett tényállásra, bizonyítékokra és érvekre; a 40/94 tanácsi rendelet 79. cikkének megsértése, mivel a fellebbezési tanács a felperes jogsértésből eredő jogalapjának vizsgálata során elmulasztotta a tagállamokban általánosan elismert eljárásjogi elvek figyelembevételét.